section_heading: Domovinski rat
paragraph_text: Bokšić je za vrijeme Domovinskog rata bio okupiran, a stanovnici su pljačkani i zlostavljani sve do 16. ožujka 1992. kada su protjerani. Srpski teritorijalci su istjerali stanovnike iz kuća te ih prevezli autobusima do okupiranog Lipovca, a zatim natjerali da preko minskih polja dođu do slobodnog teritorija. U koloni je bilo oko 150 ljudi, među kojima je bilo osmero nepokretnih, jedna trudnica, djeca i starci. Hodali su satima dok ih nisu vidjeli vojnici 131. Županjske brigade. Bokšićani su sa sobom ponijeli samo ono što su mogli nositi u rukama.<ref>[http://www.hic.hr/dom/417/dom08.htm Informtivni tjedni prilog za iseljenike DOMOVINSKI RAT Spomenar 14. - 20. ožujka]